  Виталий Пронин Та вакытэ Удмурт кун университетын дышетскисьёсты но дышетӥсьёсты тужгес но бичатэ юан - кин пуксёз ректорлэн пуконаз? Семён Бунтовлэн кивалтон дырыз угось йылпумъяськиз.Та нуналъёсы Москваын люкаськылӥзы аттестацияя комиссие пырисьёс. Соос юнматӥзы ректоре ӵектӥськись кандидатъёсты. Удмурт кун университетлэн пресс-службаез ивортэмъя, вить кандидатъёс пӧлысь юнматэмын вал куинез: Ижысь Техникая университетысь экономикая, правоя но гуманитарной наукаосъя факультетлэн деканэз Раиль Галиахметов, Удмурт кун университетысь социальной психологияя но конфликтологияя кафедралэн кивалтӥсез Николай Леонов, УдГУ-лэн проректорез Галина Мерзлякова. Кык мурт - университетлэн азьвыл ректорез Семён Бунтов но УдГУ-ысь Педагогикая, психологияя но социальной технологиосъя институтлэн кивалтӥсез Александр Баранов - кандидатъёс пӧлысь, мугзэ валэктытэк, куштэмын вал. Ректорез быръён чакламын 9-тӥ апрельлы.Ольга Прокопьева. Теги: ИжГТУ УдГУ  